Mananga Private Bush Retreat | Resensies
Adri O - Jun 2021
Lieflike huisie naby Kruger-hek. Goed ingerig. Wonderlike kuier stoep met 'n fantastiese braai. Baie rustig met bokkies en voëls by die huis.
Ralph L - Mrt 2021
Pragtige ligging, netjies, skoon en 'n groot bederf.
Wonderlike tyd gehad by Mananga!
Ons het die tyd by Mananga onsettend baie geniet! Die verblyf was baie netjies, met ruim kamers en 'n wonderlike stoep en boma/braai-area. Sal gerus weer gaan kuier.
John C - Des 2020
Die Villa by Mananga Bush Retreat het al ons vereistes oortref. Puik ligging naby aan die Krugerhek, gemaklike verblyf, met WiFi en vermaaklikheidskanale op die televisie. Daar is 'n ten volle toegeruste kombuis, met 'n keuse tussen 'n gasbraaier en 'n vuurherd om op te braai. Wilde diere beweeg gedurig om die huis, met 'n hiëna wat nou en dan nuuskierig kom rondkyk. Die enigste tekort is dat daar nie 'n swembad is nie. Gelukkig is die Proteahotel net om die draai, met 'n swembad wat uitkyk oor die Sabirivier.
Min dat 'n plek selfs mooier vertoon as die foto's op die webblad. Met Mananga Bush Villa kry mens presies waarvoor jy betaal het en soveel meer.
Esna E - Jul 2017
Ons het lank laas so heeltemal gerus!
Wild in die agtertuin.
'n Lieflike plek met baie vriendelike mense. Die agtertuin het 'n kaggel en ook koedoes, wildebeeste, sebras en ... bobbejane. Dié slim diere kan maklik jou huis betree en doen dit indien hulle die kans kry! Dis 'n anneks tot die Kruger-hek. Vir uitstappies word jy sommer op jou drumpel opgelaai. Hoogs aan te beveel.
Wildlife in back garden.
Very nice place, very friendly people. The backyard contains a fireplace, kudu's, gnu's, zebras and … baboons. These are clever animals that can penetrate your house and do so when given a chance. It is an annex to the Kruger Gate. For excursions you are picked up at the front door. Highly recommended.
Lauryn V - Jul 2016
Mananga het 'n luukse gevoel gegee met 'n ongekunstelde bosvakansie en die hoogtepunt was definitief die wilde diere wat sommer in die agtertuin kom kuier het. Mananga is die perfekte wegbreekplekkie van die stad gewees vir my gesin. Die beskutte huisie bied die perfekte boservaring. Dit was my skoonouers se eerste besoek aan die Krugerwildtuin en hulle was absoluut dol oor die diere wat sommer reg by die huis kom kuier het. Die verblyf is baie gemaklik en luuks en laat jou tuis voel.